Mieczysław Mocarski

Mieczysław MOCARSKI (naskiĝinta la 5-an de februaro 1935 en Lieĝo, mortis la 26-an de junio 2020) estis pola akordionisto kaj esperantisto.

Li ekigis ludadon de tirharmoniko kiel 12-jaraĝulo kaj frekventis la Ŝtatan Muziklernejon en Pollando, por akiri en la 1961-a jaro ĉe la muzikaltlernejo diplomon. En sia kariero li muzikis en sinfoniorkestro kaj en varsovia arme-orkestro. Krome li iĝis klarnetisto en la "Filharmonio de la Gigantmontaro" gvidante ĵazbandegon dume.

Kiel muzikinstruisto gimnazia li lernigis ludon de tirharmoniko, klarneto kaj saksofono kaj direktis folkloran ensemblon de 200 personoj en Wałbrzych.

Post pensiiĝo li daŭre ludis publike ĉe festoj kiel solisto ravigante la aŭskultantaron per larĝa repertuaro de popola muziko, modkantoj, opero kaj opereto. La akordiono de li dum jardekoj ŝatata estis la modelo "Imperator V" de la firmao Hohner.

 Eksteraj ligiloj 
 Folklora muzikrondego Zespół Pieśni i Tańca "Wałbrzych", kiun estris ankaŭ Mocarski.
 Foto de la muzikisto.
 Pri la tirharmonika modelo "Imperator V" de la firmao Hohner.
 Fakula interŝanĝo de opinioj pri "Imperator V". 
Historio de ĵazbandego en Jawor kun la mencio de Mocarski.  

Kategorio:Polaj muzikistoj
Kategorio:Akordionistoj
Kategorio:Polaj instruistoj
Kategorio:Ĵazbandego-direktistoj
Kategorio:Polaj esperantistoj